pythainlp/thaigov-v2-corpus-22032023 huggingface dataset:
วันพฤหัสบดีที่ 29 กรกฎาคม 2564
ปลัดสธ. รับมอบเครื่องช่วยหายใจชนิด High Flow และอุปกรณ์ทางการแพทย์
ปลัดกระทรวงสาธารณสุข รับมอบเครื่องช่วยหายใจชนิด High Flow และอุปกรณ์ทางการแพทย์ รวมมูลค่า 2,744,000 บาท จากกองทัพอากาศไทย มูลนิธิหลักประกันสุขภาพไทย และโครงการทุก(ข์)ภัยไทยช่วยกัน เพื่อสนับสนุนหน่วยบริการใช้ในการดูแลรักษาผู้ป่วยโรคโควิด 19
ปลัดกระทรวงสาธารณสุข รับมอบเครื่องช่วยหายใจชนิด High Flow และอุปกรณ์ทางการแพทย์ รวมมูลค่า 2,744,000 บาท จากกองทัพอากาศไทย มูลนิธิหลักประกันสุขภาพไทย และโครงการทุก(ข์)ภัยไทยช่วยกันเพื่อสนับสนุนหน่วยบริการใช้ในการดูแลรักษาผู้ป่วยโรคโควิด 19 ทั้งนี้ กองทัพอากาศไทยจะนำส่งอุปกรณ์ทางการแพทย์ถึงโรงพยาบาล
วันนี้ (29 กรกฎาคม 2564) ที่ กระทรวงสาธารณสุข จ.นนทบุรี นายแพทย์เกียรติภูมิ วงศ์รจิต ปลัดกระทรวงสาธารณสุข พร้อมด้วยคณะผู้บริหารกระทรวงสาธารณสุข รับมอบเครื่องช่วยหายใจชนิด High Flow จำนวน 12 เครื่อง อุปกรณ์ปกป้องทางเดินหายใจแบบจ่ายอากาศบริสุทธิ์ หรือ PAPR จำนวน 7 เครื่อง ชุดอุปกรณ์ป้องกันส่วนบุคคล PPE จำนวน 300 ชุด และหน้ากากอนามัย N95 จำนวน 3,000 ชิ้น รวมมูลค่า 2,744,000 บาท จากพลอากาศโท ฐานัตถ์ จันทร์อำไพ เจ้ากรมกิจการพลเรือนทหารอากาศและโฆษกกองทัพอากาศ นพ.ประจักษวิช เล็บนาค ประธานมูลนิธิหลักประกันสุขภาพไทย คุณโกมล เมฆวัฒนา ประธานโครงการทุก(ข์)ภัยไทยช่วยกัน และคณะผู้สนับสนุน ได้แก่ บริษัท เจียไต๋ จำกัด, บริษัท แอสเซนด์ มันนี่ จำกัด หรือ ทรู มันนี่ วอลเล็ท, ธนาคารอาคารสงเคราะห์, สมาคมขนส่งสินค้าและโลจิสติกส์ไทย, บริษัท จีเทค คอร์ปอเรชั่น จำกัด, บริษัท ผลธัญญะ จำกัด มหาชน และ บริษัท กลัฟเท็กซ์ จำกัด มอบให้กับโรงพยาบาลสังกัดกระทรวงสาธารณสุข 6 แห่ง โรงพยาบาลภูมิพลอดุลยเดช โรงพยาบาลเจริญกรุงประชารักษ์ และสำนักงานหลักประกันสุขภาพแห่งชาติ เพื่อสนับสนุนในการดูแลรักษาผู้ป่วยโรคโควิด 19
นายแพทย์เกียรติภูมิกล่าวว่า ในนามกระทรวงสาธารณสุข ขอบคุณท่านผู้มีจิตศัรทธาที่เห็นถึงความสำคัญ นำเครื่องช่วยหายใจแบบ High Flow และอุปกรณ์ทางการแพทย์ มามอบให้ในวันนี้ โดยเฉพาะเครื่องช่วยหายใจที่มีความจำเป็นและมีประโยชน์อย่างมากในการดูแลรักษาผู้ป่วยโควิด 19 ที่มีอาการในระยะแรกๆ หรือระยะกลางที่มีอาการแล้ว เครื่องนี้จะช่วยทำให้ผู้ป่วยอาการไม่รุนแรงมากขึ้น สำหรับเครื่อง PAPR และอุปกรณ์ทางการแพทย์อื่นๆ ก็เข้ามาช่วยเสริมการปฏิบัติงานของเจ้าหน้าที่ได้อย่างปลอดภัย ถือเป็นอีกแรงหนึ่งที่ช่วยให้กระทรวงสาธารณสุขดูแลผู้ป่วยได้ดียิ่งขึ้น และวันพรุ่งนี้ ทางกองทัพอากาศจะช่วยอำนวยความสะดวกลำเลียงอุปกรณ์ทางการแพทย์ ส่งไปยังจังหวัดปัตตานี เพื่อกระจายไปในพื้นที่ 3 จังหวัดชายแดนภาคใต้ นอกจากนี้ ได้เตรียมพร้อมลำเลียงอุปกรณ์ทางการแพทย์ไปยังในพื้นที่ต่างจังหวัดอื่นๆ ด้วย
ทั้งนี้ โรงพยาบาลสังกัดกระทรวงสาธารณสุข 6 แห่ง ที่ได้รับเครื่องช่วยหายใจชนิด High Flow จำนวน 2 เครื่อง และอุปกรณ์ทางการแพทย์ ได้แก่ รพ.ยะลา รพ.ปัตตานี รพ.นราธิวาส รพ.สมุทรสาคร รพ.แม่สอด จ.ตาก และ รพ.ราชวิถี กรมการแพทย์
******************************* 29 กรกฎาคม 2564
วันพฤหัสบดีที่ 25 สิงหาคม 2565
รัฐบาล เร่งดึงหน่วยงานภาครัฐ และเอกชน ร่วมจัดตั้งระบบแจ้งเตือนภัยล่วงหน้า ส่งตรงถึงตัวประชาชน ลดเสี่ยงภัยพิบัติ
รัฐบาล เร่งดึงหน่วยงานภาครัฐ และเอกชน ร่วมจัดตั้งระบบแจ้งเตือนภัยล่วงหน้า ส่งตรงถึงตัวประชาชน ลดเสี่ยงภัยพิบัติ
เมื่อ 25 ส.ค.65 ,10.00น. พล.ท.พัชร์ชศักดิ์ ปฏิรูปานนท์ ผช.โฆษก รอง นรม. เปิดเผยว่า พล.อ.ประวิตร วงษ์สุวรรณ รอง นรม. ได้เป็นประธานการประชุม คณะกรรมการบริหารระบบการเตือนภัยพิบัติแห่งชาติ (กภช.) ครั้งที่1/2565 ณ ห้องประชุม มูลนิธิอนุรักษ์ป่ารอยต่อ 5จังหวัด ผ่านสื่ออิเล็กทรอนิกส์
ที่ประชุมได้รับทราบ แนวทางการถ่ายโอนศูนย์เตือนภัยพิบัติแห่งชาติ จาก ก.ดีอีเอส มาสังกัด กรมป้องกันและบรรเทาสาธารณภัย มท. ตั้งแต่ 15 ก.ย.59 ทั้งนี้ ศูนย์เตือนภัยจะปฏิบัติงานร่วมกับหน่วยงานอื่นๆ ทั้งในภาวะปกติ ภาวะที่มีความเสี่ยง และภาวะที่มีการเกิดภัยพิบัติ พร้อมทั้งได้รับทราบ ความคืบหน้าระบบการเฝ้าระวังและช่องทางการแจ้งเตือน โดยมีการแจ้งเตือนภัยล่วงหน้าเพื่อให้มีการรับมือและอพยพ ผ่านอุปกรณ์การเตือนภัยประกอบด้วย หอเตือนภัยจำนวน 338 หอ เครื่องรับสัญญาณดาวเทียม จำนวน 163 แห่งติดตั้ง ณ ศูนย์ป้องกันและบรรเทาสาธารณะภัยเขตทั้ง 18 เขต 70 จังหวัดและสถานีวิทยุกระจายเสียงประจำจังหวัด จำนวน 285 แห่ง รับข้อมูลผ่านสัญญาณดาวเทียมและกระจายการแจ้งเตือนด้วยระบบคลื่นวิทยุไปยังหอเตือนภัยขนาดเล็กจำนวน 674 แห่ง และส่งถึงหอกระจายข่าวภายในชุมชน และหมู่บ้าน ต่อไป
จากนั้นที่ประชุมได้เห็นชอบ (ร่าง)แผนยุทธศาสตร์การบริหารระบบการเตือนภัยพิบัติแห่งชาติ พ.ศ. 2566-2570 ภายใต้วิสัยทัศน์ "เป็นผู้นำในภูมิภาคเอเชียตะวันออกเฉียงใต้ด้านการบริหารการเตือนภัย ด้วยดิจิทัลแบบบูรณาการที่มีมาตรฐานสากล" ประกอบด้วย 4ยศ.หลัก และสอดคล้องกับ ยศ.ชาติ 20ปี และเห็นชอบการดำเนินการแจ้งเตือนภัยโดยใช้ระบบ Cell Broadcast ด้วยการแจ้งเตือนภัยไปยังโทรศัพท์เคลื่อนที่ และสามารถระบุพื้นที่ที่จะทำการแจ้งเตือน ไปยังอุปกรณ์สื่อสารจำนวนมากในการส่งเพียงครั้งเดียว ทั้งนี้จะช่วยเพิ่มประสิทธิภาพการแจ้งเตือนภัยให้มากยิ่งขึ้น ซึ่งการดำเนินการจำเป็นต้องได้รับความร่วมมือจากหน่วยงานภาครัฐและเอกชน อาทิ กิจการกระจายเสียง ,กิจการโทรทัศน์ ,กิจการโทรคมนาคมแห่งชาติ ,กรมอุตุนิยมวิทยา ,กรมชลประทาน ,สทนช. และผู้ให้บริการเครือข่ายโทรศัพท์เคลื่อนที่ เป็นต้น
พล.อ.ประวิตร ได้กำชับ มท.โดยกรมป้องกันและบรรเทาสาธารณะภัย รวมทั้งทุกหน่วยงานที่เกี่ยวข้องตามแผนงาน จะต้องบูรณาการทำงานร่วมกัน อย่างมีเอกภาพ เพื่อยกระดับการแจ้งเตือนสู่ระดับที่สูงขึ้น สามารถเพิ่มประสิทธิภาพและปฏิบัติงานได้จริง เพื่อลดความเสี่ยง ความเสียหายที่อาจจะเกิดขึ้นได้อย่างมหาศาล จากภัยพิบัติทางธรรมชาติ เช่นเดียวกับที่เคยเกิดขึ้นมาแล้ว อาทิ น้ำท่วมฉับพลัน ไฟป่า แผ่นดินไหวหรือ สึนามิ เป็นต้น
วันจันทร์ที่ 30 พฤษภาคม 2565
​Govt Spokesperson affirms abolishment of quarantine requirements from June 1 onward
​Govt Spokesperson affirms abolishment of quarantine requirements from June 1 onward
May 29, 2022, Government Spokesperson Thanakorn Wangboonkongchana disclosed that Thailand will further relax its traveling measures in line with the recent COVID-19 situation. Starting June 1, 2022, All quarantine requirements will be abolished. Thailand Pass will no longer be required for Thai nationals but remain to be required for all foreign travelers to Thailand.
Fully-vaccinated foreign travelers must submit required documents including passport, certificate of vaccination, and the proof of insurance with at least 10,000 USD coverage for medical treatments in Thailand. For unvaccinated or partially vaccinated foreign travelers, COVID-19 RT-PCR or ATK test result issued within 72 hours before traveling is required. All land border crossing points will also be opened on June 1.
According to the Government Spokesperson, the Government, through Center for COVID-19 Situation Administration (CCSA), has earlier lifted “Test & Go” requirement in accordance with the guidance of Prime Minister and Defense Minister Gen. Prayut Chan-o-cha. The average of incoming travelers in May 2022 has risen to 20,000 people/day, which clearly reflects the recovery trend. Tourism Authority of Thailand (TAT) has forecasted that over 500,000 tourists per month will enter the country from nearby markets during the low season (May- September), and over 1 million per month in the high season (October- December) which will also include such farther markets as Europe and the U.S. With the forecast, the total number of incoming tourists is expected at approx. 7-10 million, generating over 1.5 trillion Baht, or 50% recovery comparing to the year 2019 (pre-COVID-19).
วันพฤหัสบดีที่ 8 กรกฎาคม 2564
ธ.ก.ส. มอบสิทธิประโยชน์ให้กับผู้ถือบัตรเดบิต ธ.ก.ส. ทุกประเภท และบัตรเกษตรสุขใจ ณ สถานีบริการน้ำมันพีที
ธ.ก.ส. ร่วมกับสถานีบริการน้ำมันพีที มอบสิทธิประโยชน์ให้กับผู้ถือบัตรเดบิต VISA/Thai Standard บัตร Smart Card อสม.  อสส.  สพฉ. บัตรเดบิต A-Gen และบัตรเกษตรสุขใจของ ธ.ก.ส. จำนวนรวมกว่า 3.5 ล้านใบ
ธ.ก.ส. ร่วมกับสถานีบริการน้ำมันพีที มอบสิทธิประโยชน์ให้กับผู้ถือบัตรเดบิต VISA/Thai Standard บัตร Smart Card อสม. อสส. สพฉ. บัตรเดบิต A-Gen และบัตรเกษตรสุขใจของ ธ.ก.ส. จำนวนรวมกว่า 3.5 ล้านใบ โดยเมื่อเติมน้ำมันตั้งแต่ 800 บาทขึ้นไป/เซลล์สลิป รับส่วนลด 10 บาท และส่วนลดนํ้ามันเครื่องมูลค่า 50 บาท สำหรับการซื้อนํ้ามันเครื่อง Maxnitron Power Tractor ขนาด 5 ลิตร
นางณิชา อวยพรรุ่งรัตน์ ผู้ช่วยผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า ด้วยปัจจุบันธนาคารได้มีบริการบัตรอิเล็กทรอนิกส์ เพื่อสร้างความสะดวกในการใช้จ่ายและส่งมอบสิทธิประโยชน์ต่าง ๆ ให้แก่ผู้ถือบัตร ไม่ว่าจะเป็น บัตรเดบิต VISA/Thai Standard บัตร Smart Card อาสาสมัครสาธารณสุข (อสม.) อาสาสมัครสาธารณสุข กรุงเทพมหานคร (อสส.) และผู้ปฏิบัติการสถาบันการแพทย์ฉุกเฉินแห่งชาติ (สพฉ.) บัตรเดบิต A-Gen และบัตรเกษตรสุขใจ จำนวนรวมกว่า 3.5 ล้านใบ
เพื่อลดภาระค่าครองชีพในช่วงสถานการณ์ COVID-19 ให้กับผู้ถือบัตร ธ.ก.ส. ร่วมกับ บริษัท พีทีจี เอ็นเนอยี จำกัด (มหาชน) (พีทีจี) ผู้ให้บริการสถานีบริการน้ำมันพีที มอบส่วนสุดพิเศษโดยแคมเปญที่ 1 รับส่วนลด 10 บาท เมื่อเติมน้ำมันตั้งแต่ 800 บาทขึ้นไป/เซลล์สลิป ขั้นตอนการรับส่วนลดเพียงพิมพ์ข้อความในโทรศัพท์มือถือ *793*826* ตามด้วยหมายเลขบัตรเดบิต หรือ บัตรเกษตรสุขใจของ ธ.ก.ส. 9 หลักแรก และ 4 หลักสุดท้าย # และกดโทรออก พร้อมแจ้งรหัสส่วนลดที่ได้รับจาก SMS ให้กับพนักงาน ณ สถานีบริการน้ำมัน พีที ที่ร่วมรายการ จำกัด 2 สิทธิ์/เดือน/บัตร ระยะเวลาตั้งแต่บัดนี้ถึง 30 กันยายน 2564
สำหรับแคมเปญที่ 2 รับส่วนลดนํ้ามันเครื่องมูลค่า 50 บาท เมื่อซื้อนํ้ามันเครื่อง Maxnitron Power Tractor ขนาด 5 ลิตร จากราคาปกติ 525 บาท ขั้นตอนการรับส่วนลด เพียงพิมพ์ข้อความในโทรศัพท์มือถือ *793*825* ตามด้วยหมายเลขบัตรเดบิต หรือ บัตรเกษตรสุขใจของ ธ.ก.ส. 9 หลักแรก และ 4 หลักสุดท้าย # และกดโทรออก พร้อมแจ้งรหัสส่วนลดที่ได้รับจาก SMS ให้กับพนักงาน ณ สถานีบริการน้ำมันพีที ที่ร่วมรายการ จำกัด 1 สิทธิ์/เดือน/บัตร ระยะเวลาตั้งแต่บัดนี้ถึง 31 ธันวาคม 2564
วันศุกร์ที่ 31 ธันวาคม 2564
การรถไฟแห่งประเทศไทย จัดผู้บริหารและพนักงานลงพื้นที่เพื่ออำนวยความสะดวกในการเดินทางของประชาชนในช่วงเทศกาลปีใหม่ 2565
การรถไฟแห่งประเทศไทย (รฟท.) กระทรวงคมนาคม อำนวยความสะดวกการเดินทางของประชาชนในสถานีกรุงเทพ (หัวลำโพง) และส่วนภูมิภาคพร้อมกันทั่วประเทศ
เมื่อวันที่ 30 ธันวาคม 2564 นายสุชีพ สุขสว่าง รองผู้ว่าการกลุ่มธุรกิจการเดินรถ ร่วมกับผู้บริหาร พนักงานด้านปฏิบัติการของการรถไฟแห่งประเทศไทย (รฟท.) กระทรวงคมนาคม ร่วมอำนวยความสะดวกการเดินทางของประชาชนในสถานีกรุงเทพ (หัวลำโพง) และส่วนภูมิภาคพร้อมกันทั่วประเทศ พร้อมมอบสเปรย์แอลกอฮอล์สำหรับผู้โดยสารตามมาตรการเฝ้าระวังและป้องกันการแพร่ระบาดของโรคโควิด-19 ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม และนายนิรุฒ มณีพันธ์ ผู้ว่าการรถไฟแห่งประเทศไทย ในการดูแลความสะดวกของประชาชนในช่วงเทศกาลปีใหม่
รวมทั้ง เพื่อเป็นการอำนวยความสะดวกให้แก่ประชาชนผู้ใช้บริการ โดยในวันนี้ รฟท. ได้จัดเดินขบวนรถพิเศษช่วยการโดยสารในเส้นทางสายเหนือ (กรุงเทพ - เชียงใหม่) จำนวน 1 ขบวน และเส้นทางสายตะวันออกเฉียงเหนือ (กรุงเทพ - อุบลราชธานี) จำนวน 1 ขบวน สามารถรองรับผู้โดยสารได้มากกว่า 1,000 คน ทำให้มีขบวนรถเพียงพอต่อความต้องการ ไม่มีผู้โดยสารตกค้างแต่อย่างใด
นอกจากนี้ ในช่วงเทศกาลปีใหม่ รฟท. ยังได้จัดตั้งศูนย์ปลอดภัยในช่วงเทศกาลปีใหม่ ทั้งส่วนกลางและส่วนภูมิภาค สำหรับอำนวยความสะดวก และดูแลความปลอดภัยการเดินทางแก่ประชาชน ตั้งแต่วันที่ 29 ธันวาคม 2564 ถึงวันที่ 4 มกราคม 2565 พร้อมเพิ่มความเข้มงวดในการตรวจวัดระดับแอลกอฮอล์ สารเสพติดของพนักงานขับรถ เจ้าหน้าที่ประจำขบวนรถ และประจำสถานีก่อนปฏิบัติหน้าที่ รวมถึงห้ามจำหน่ายและดื่มเครื่องดื่มแอลกอฮอล์บนขบวนรถและบริเวณสถานีรถไฟ ตลอดจนดำเนินมาตรการทางสาธารณสุขในการเฝ้าระวังและป้องกันการแพร่ระบาดของโรคติดเชื้อไวรัส COVID-19 ควบคู่กันอย่างเคร่งครัด โดยมีการตั้งจุดคัดกรองวัดไข้ผู้โดยสารก่อนเข้าสถานี การตั้งจุดบริการแอลกอฮอล์ล้างมือ การให้สวมหน้ากากอนามัยตลอดการเดินทาง การรักษาระยะห่าง Social Distancing พร้อมให้สแกนแอปพลิเคชัน ไทยชนะ ก่อนและหลังใช้บริการ หากผู้โดยสารไม่สามารถใช้แอปพลิเคชันไทยชนะ ให้กรอกข้อมูลการเดินทางแทน
ส่วนจำนวนผู้โดยสารที่เดินทางในเมื่อวันที่ 29 ธันวาคม 2564 มีผู้โดยสารเดินทาง รวมทั้งสิ้นจำนวน 43,790 แบ่งเป็นผู้โดยสารเชิงพาณิชย์ 17,061 คน และเชิงสังคม 26,729 คน โดยมีผู้โดยสารขาออกจำนวน 24,434 คน และผู้โดยสารขาเข้า 19,356 คน และพบว่า สายตะวันออกเฉียงเหนือมีผู้ใช้บริการมากสุดถึง 12,670 คน (ผู้โดยสารขาออก 7,716 คน ผู้โดยสารขาเข้า 4,954 คน) รองลงมาคือสายใต้ จำนวน 11,936 คน (ผู้โดยสารขาออก 6,409 คน ผู้โดยสารขาเข้า 5,527 คน)
Facebook ทีมพีอาร์การรถไฟแห่งประเทศไทย (red arrow right)https://www.facebook.com/129946050353608/posts/5348557615159066/?d=n
INSTAGRAM SRT OFFICIAL (red arrow right) https://www.instagram.com/p/CYG8m-pBOy1/?utm_medium=copy_link
Twitter SRT OFFICIAL @PR_SRT (red arrow right)https://twitter.com/pr_srt/status/1476543902853197826?s=21
วันอังคารที่ 7 มิถุนายน 2565
ตั้งศูนย์ช่วยเหลือสังคมตำบล แก้ปัญหาความยากจนแบบพุ่งเป้า
วัยอังคารที่ 7 มิถุนายน 2565
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลขับเคลื่อนการแก้ปัญหาความยากจนและพัฒนาคนทุกช่วงวัยแบบพุ่งเป้าระดับพื้นที่ โดยบูรณาการ 12 กระทรวง 1 หน่วยงาน ตั้งศูนย์ช่วยเหลือสังคมตำบล และใช้สมุดพกครอบครัวเป็นเครื่องมือดำเนินงานแก้ไขปัญหาความยากจนและความเหลื่อมล้ำแก่ประชาชน ครอบคลุม 5 มิติ คือ ความเป็นอยู่ สุขภาพ การศึกษา รายได้ และการเข้าถึงบริการภาครัฐ โดยปัจจุบัน มีศูนย์ช่วยเหลือสังคมตำบล แล้ว 4,978 ตำบล ใน 76 จังหวัด คิดเป็นร้อยละ 68.8 ของตำบลทั่วประเทศ และในปี 2565 นี้ ตั้งเป้าหมายช่วยเหลือประชาชน 615,706 ครัวเรือน ให้กลุ่มเปราะบางและกลุ่มด้อยโอกาสพ้นภาวะวิกฤต ประชาชนที่ประสบปัญหาทางสังคมและต้องการความช่วยเหลือ ติดต่อได้ที่ สายด่วนศูนย์ช่วยเหลือสังคม 1300
“สื่อสารภารกิจรัฐบาล” กับสำนักโฆษก สำนักเลขาธิการนายกรัฐมนตรี
วันพุธที่ 15 มิถุนายน 2565
นายสรพงศ์ ไพฑูรย์พงษ์ รองปลัดกระทรวงคมนาคม ลงพื้นที่ตรวจสอบการให้บริการเดินรถโดยสารประจำทางขององค์การขนส่งมวลชนกรุงเทพ
พร้อมรับฟังความคิดเห็นของประชาชนผู้ใช้บริการ
นายสรพงศ์ ไพฑูรย์พงษ์ รองปลัดกระทรวงคมนาคม ลงพื้นที่ตรวจสอบการให้บริการเดินรถโดยสารประจำทางขององค์การขนส่งมวลชนกรุงเทพ (ขสมก.) พร้อมรับฟังความคิดเห็นของประชาชนผู้ใช้บริการ ในวันที่ 15 มิถุนายน 2565 เวลา 18.00 น. - 20.00 น. บริเวณท้องสนามหลวง เขตพระนคร ถนนเพชรบุรี แยกประตูน้ำ เขตราชเทวี และอนุสาวรีย์ชัยสมรภูมิ แขวงทุ่งพญาไท กรุงเทพฯ โดยมี นายกิตติกานต์ จอมดวง จารุวรพลกุล ผู้อำนวยการองค์การขนส่งมวลชนกรุงเทพ นางสิริรัตน์ วีรวิศาล รองอธิบดีกรมการขนส่งทางบก นางชะไมพร โชติมาโนช ผู้อำนวยการสำนักการขนส่งผู้โดยสาร กรมการขนส่งทางบก (ขบ.) และนายมนัส ครุธชั่งทอง ผู้ช่วยผู้อำนวยการฝ่ายการเดินรถองค์การ 1 ขสมก. ร่วมลงพื้นที่ด้วย
รองปลัดกระทรวงคมนาคม กล่าวว่า ตามที่ พลเอก ประยุทธ์ จันทร์โอชา นายกรัฐมนตรี และนายศักดิ์สยาม ชิดชอบ รัฐมนตรีว่าการกระทรวงคมนาคม มีข้อห่วงใยประชาชนที่ได้รับผลกระทบจากการเดินรถของ ขสมก. ที่ไม่เพียงพอต่อการให้บริการนั้น กระทรวงฯ กำลังเร่งดำเนินการแก้ไขปัญหาดังกล่าวเพื่อบรรเทาความเดือดร้อนของประชาชน ซึ่งในวันนี้ (15 มิถุนายน 2565) ตนได้ลงพื้นที่เพื่อตรวจสอบเส้นทางการเดินรถโดยสารประจำทางของ ขสมก. และรถร่วมบริการ พร้อมรับฟังความคิดเห็นของประชาชนผู้ใช้บริการ บริเวณท้องสนามหลวง เขตพระนคร ถนนเพชรบุรี แยกประตูน้ำ เขตราชเทวี และอนุสาวรีย์ชัยสมรภูมิ แขวงทุ่งพญาไท กรุงเทพฯ พบว่า ประชาชนผู้ใช้บริการต้องรอรถประจำทางของ ขสมก. /รถร่วมบริการ และรถสาธารณะในกำกับของกรมการขนส่งทางบก ในหลายเส้นทางเป็นเวลานาน เนื่องจากรถโดยสารขาดระยะและมีการปล่อยรถไม่สม่ำเสมอ ทั้งนี้ ได้สั่งการให้ ขบ. และ ขสมก. เร่งดำเนินการในส่วนที่เกี่ยวข้องเพื่อบรรเทาความเดือดร้อนของประชาชน และรวบรวมข้อมูลรถประจำทางที่พบปัญหาในวันนี้ เข้าหารือกับคณะกรรมการควบคุมการขนส่งทางบกกลาง ในวันที่ 17 มิถุนายนนี้ เพื่อกำหนดมาตรการในกำกับการให้บริการของรถโดยสารร่วมบริการ ให้นำรถออกมาให้บริการประชาชนอย่างเพียงพอ และปรับปรุงประสิทธิภาพให้ดียิ่งขึ้น
กระทรวงคมนาคม ขอยืนยันว่า ในช่วงเวลาหลัง 20.00 น. ขสมก. ยังคงมีรถโดยสารวิ่งให้บริการ ตามปกติ ไม่ได้มีการปรับลดเที่ยววิ่งแต่อย่างใด แต่เนื่องจากในบางเส้นทางอยู่ระหว่างปรับปรุงการจัดเดินรถให้มีความสอดคล้องกับความต้องการของผู้ใช้บริการและจำนวนพนักงานประจำรถ จึงทำให้เกิดปัญหารถโดยสารประจำทางขาดระยะ ไม่เพียงพอในการเดินทางของประชาชน กระทรวงฯ จะเร่งกำกับติดตามบริหารจัดการปริมาณการเดินรถให้สอดคล้องกับปริมาณความต้องการเดินทางของประชาชน โดยเร่งด่วน
วันจันทร์ที่ 21 มิถุนายน 2564
กสร.เสริมสร้างวินัยในการทำงานให้นายจ้าง ลูกจ้าง ในสถานการณ์โควิด-19
กสร.จัดอบรมโครงการพัฒนาทรัพยากรแรงงาน หลักสูตรการเสริมสร้างวินัยการทำงานในสถานประกอบกิจการ รุ่นที่ 1 สร้างการรับรู้ให้นายจ้าง ลูกจ้าง มีความรู้ความเข้าใจเกี่ยวกับกฎระเบียบ และความรับผิดชอบในการทำงานในสถานประกอบกิจการ ภายใต้สถานการณ์โควิด-19
นายอภิญญา สุจริตตานันท์ อธิบดีกรมสวัสดิการและคุ้มครองแรงงาน (กสร.) เปิดเผยว่า กระทรวงแรงงานภายใต้การกำกับดูแลของท่านพลเอก ประวิตร วงษ์สุวรรณ รองนายกรัฐมนตรี และนายสุชาติ ชมกลิ่น รัฐมนตรีว่าการกระทรวงแรงงาน มีความมุ่งมั่นที่พัฒนาทรัพยากรแรงงาน ซึ่งถือเป็นทรัพยากรที่มีความสำคัญต่อการขับเคลื่อนเศรษฐกิจของประเทศ ให้มีคุณภาพชีวิตที่ดีขึ้น กรมสวัสดิการและคุ้มครองแรงงาน ในฐานะหน่วยงานที่มีภารกิจในการคุ้มครองสิทธิ และพัฒนาคุณภาพชีวิตแรงงาน จึงดำเนินการตามภารกิจเพื่อส่งเสริมความมุ่งมั่นของกระทรวงแรงงานในการพัฒนาคุณภาพชีวิตแรงงาน ผ่านการจัดฝึกอบรมโครงการพัฒนาทรัพยากรแรงงาน หลักสูตร การเสริมสร้างวินัยการทำงานในสถานประกอบกิจการ รุ่นที่ 1 ซึ่งเป็นโครงการสร้างการรับรู้ให้นายจ้าง ลูกจ้าง มีความรู้ความเข้าใจเกี่ยวกับสิทธิหน้าที่ตามกฎหมายแรงงาน ระเบียบ วินัย และความรับผิดชอบในการทำงานร่วมกัน เสริมสร้างทัศนคติให้ตระหนักถึงความปลอดภัยในการทำงาน และปรับเปลี่ยนพฤติกรรมในการทำงานให้สอดคล้องกับสถานการณ์ปัจจุบัน ที่มีการแพร่ระบาดของโรคติดเชื้อไวรัสโคโรนา 2019 (COVID - 19) อีกทั้งยังให้ความรู้ความเข้าใจตามหลักความสมดุลระหว่าง เงิน และความสุขในชีวิต ให้สามารถดำเนินชีวิตได้อย่างมีความสุข การฝึกอบรมในครั้งนี้เป็นการฝึกอบรมในรูปแบบออนไลน์ โดยจัดขึ้นระหว่างวันที่ 21 - 25 มิถุนายน 2564 มีผู้เข้ารับการฝึกอบรมประกอบด้วย นายจ้าง ลูกจ้าง และผู้มีส่วนเกี่ยวข้อง จำนวน 100 คน
นายอภิญญา สุจริตตานันท์ อธิบดีกสร. กล่าวเพิ่มเติมว่า กรมสวัสดิการและคุ้มครองแรงงานเปิดอบรมหลักสูตรการฝึกอบรมพัฒนาทรัพยากรแรงงานอีกหลายหลักสูตร สำหรับผู้ที่สนใจสามารถเข้าไปลงทะเบียนการฝึกอบรมได้ ผ่านช่องทาง https://eservice.labour.go.th/
วันอังคารที่ 7 ธันวาคม 2564
คณะรัฐมนตรีเห็นชอบร่างพระราชกฤษฎีกากำหนดอัตราภาษีที่ดินและสิ่งปลูกสร้าง พ.ศ. .... สำหรับใช้เป็นฐานในการจัดเก็บภาษีตั้งแต่ปี 2565 เป็นต้นไป
เมื่อวันที่ 7 ธ.ค.2564 ครม.มีมติเห็นชอบหลักการตามร่างพระราชกฤษฎีกากำหนดอัตราภาษีที่ดินและสิ่งปลูกสร้าง พ.ศ. .... สำหรับการจัดเก็บภาษีที่ดินและสิ่งปลูกสร้างตั้งแต่ปี 2565 ตามที่กระทรวงการคลังเสนอ
นายพรชัย ฐีระเวช ผู้อำนวยการสำนักงานเศรษฐกิจการคลัง ในฐานะโฆษกกระทรวงการคลัง เปิดเผยว่า เมื่อวันที่ 7 ธันวาคม 2564 คณะรัฐมนตรีได้มีมติเห็นชอบหลักการตามร่างพระราชกฤษฎีกากำหนดอัตราภาษีที่ดินและสิ่งปลูกสร้าง พ.ศ. .... (ร่างพระราชกฤษฎีกาฯ) สำหรับการจัดเก็บภาษีที่ดินและสิ่งปลูกสร้างตั้งแต่ปี 2565 ตามที่กระทรวงการคลังเสนอ โดยเหตุที่ต้องเสนอร่างพระราชกฤษฎีกาฯ เนื่องจากพระราชบัญญัติภาษีที่ดินและสิ่งปลูกสร้าง พ.ศ. 2562 (พ.ร.บ. ภาษีที่ดินฯ) ได้กำหนดอัตราเพดานของภาษีไว้ตามมาตรา 37 และกำหนดอัตราภาษีที่จะจัดเก็บไว้ในบทเฉพาะกาล มาตรา 94 แต่ให้ใช้อัตราตามบทเฉพาะกาลได้เพียง 2 ปี (ปี 2563 - 2564) ซึ่งจะสิ้นสุดวันที่ 31 ธันวาคม 2564 และเมื่อพ้นระยะเวลาจะต้องประกาศอัตราภาษีที่จะจัดเก็บโดยตราเป็นพระราชกฤษฎีกาแทน ดังนั้น กระทรวงการคลังจึงได้เสนอร่างพระราชกฤษฎีกาฯ ฉบับดังกล่าว ทั้งนี้ ยังคงกำหนดอัตราภาษีที่จะจัดเก็บไว้คงเดิม กล่าวคือ
การจัดเก็บภาษีที่ดินและสิ่งปลูกสร้างตามพ.ร.บ. ภาษีที่ดินฯตั้งแต่ปีภาษี พ.ศ. 2565เป็นต้นไป ให้ใช้อัตราภาษีตามประเภทการใช้ประโยชน์และจัดเก็บภาษีตามมูลค่าที่ดินและ/หรือสิ่งปลูกสร้างในลักษณะขั้นบันได (อัตราก้าวหน้า) ได้แก่
1. ที่ดินหรือสิ่งปลูกสร้างที่ใช้ประโยชน์ในการประกอบเกษตรกรรมอัตราภาษีร้อยละ 0.01 - 0.1
2. ที่ดินหรือสิ่งปลูกสร้างที่ใช้ประโยชน์เป็นที่อยู่อาศัยอัตราภาษีร้อยละ 0.02 - 0.1
3. ที่ดินหรือสิ่งปลูกสร้างที่ใช้ประโยชน์อื่นอัตราภาษีร้อยละ 0.3 - 0.7
4. ที่ดินหรือสิ่งปลูกสร้างที่ทิ้งไว้ว่างเปล่าหรือไม่ได้ทำประโยชน์ตามควรแก่สภาพอัตราภาษีร้อยละ 0.3 – 0.7
สำนักงานเศรษฐกิจการคลัง
โทร 02 2739020 ต่อ 3519, 3548, 3521
วันพฤหัสบดีที่ 25 พฤศจิกายน 2564
กระทรวงคมนาคม ร่วมกับ JICA จัดประชุมคณะกรรมการประสานความร่วมมือโครงการ “The Project on Capacity Improvement for Road Traffic Safety Institutions and Implementation in Kingdom of Th
...
นายพิศักดิ์ จิตวิริยะวศิน และนายอานนท์ เหลืองบริบูรณ์ รองปลัดกระทรวงคมนาคม เป็นประธานประชุมคณะกรรมการประสานความร่วมมือโครงการ “The Project on Capacity Improvement for Road Traffic Safety Institutions and Implementation in Kingdom of Thailand”(Joint Coordinating Committee, JCC) ครั้งที่ 2/2564 เมื่อวันที่ 25 พฤศจิกายน 2564 ณ ห้องประชุมกระทรวงคมนาคม โดยมี ผู้แทนศูนย์ปลอดภัยคมนาคม กรมการขนส่งทางบก กรมทางหลวง กรมทางหลวงชนบท และผู้แทนองค์การความร่วมมือระหว่างประเทศแห่งญี่ปุ่นประจำประเทศไทย (JICA) เข้าร่วมประชุม
จากนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม ที่ให้ความสำคัญในการป้องกันและลดจำนวนสถิติการเกิดอุบัติเหตุ ลดจำนวนผู้เสียชีวิต ผู้บาดเจ็บ และความรุนแรงของอุบัติเหตุทางถนน รวมถึงลดความเสี่ยงหรือโอกาสในการเกิดอุบัติเหตุทางถนน และส่งเสริมความร่วมมือแลกเปลี่ยนองค์ความรู้และประสบการณ์ ระหว่างกระทรวงคมนาคมและ JICA ด้านการบริหารจัดการความปลอดภัยทางถนน รวมถึงด้านเทคโนโลยี (Artificial Intelligence: AI) เพื่อเพิ่มความปลอดภัยบนท้องถนน กระทรวงคมนาคมและรัฐบาลญี่ปุ่นได้ร่วมดำเนินโครงการ The Project on Capacity for Road Traffic Safety Institutions and Implementation in the Kingdom of Thailand เพื่อพัฒนาและปรับปรุงระบบการจัดการข้อมูลสารสนเทศอุบัติเหตุจราจรทางถนนใหม่ให้เกิดความถูกต้องน่าเชื่อถือ โดยจะมีการศึกษามาตรการด้านวิศวกรรมความปลอดภัยทางถนนผ่านการดำเนินกิจกรรมโครงการนำร่องบนทางหลวง ทางหลวงพิเศษระหว่างเมือง จัดทำคู่มือ Best Practice for Road Safety Manual รวมถึงศึกษาการดำเนินงานด้านความปลอดภัยทางถนนสำหรับทางหลวงชนบท ถนนท้องถิ่น ผ่านการดำเนินโครงการนำร่องและศึกษาการบริหารจัดการเกี่ยวกับการออกใบอนุญาตขับขี่ การดำเนินงานและการจัดการด้านความปลอดภัย สำหรับการประชุมคณะกรรมการประสานงานโครงการ (JCC: Joint Coordination Committee) ครั้งนี้ ได้มีการติดตามความคืบหน้าของโครงการฯ อภิปรายประเด็นสำคัญและตัดสินใจประเด็นต่าง ๆ เพื่อให้การดำเนินโครงการเป็นไปอย่างราบรื่น
วันพฤหัสบดีที่ 9 กันยายน 2564
การประชุมคณะกรรมการสวัสดิการสำนักงานปลัดกระทรวงอุตสาหกรรม ครั้งที่ 3/2564 ผ่านระบบ Web Conference (ZOOM)
การประชุมคณะกรรมการสวัสดิการสำนักงานปลัดกระทรวงอุตสาหกรรม ครั้งที่ 3/2564 ผ่านระบบ Web Conference (ZOOM)
วันนี้ (9 กันยายน 2564) นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานการประชุมคณะกรรมการสวัสดิการสำนักงานปลัดกระทรวงอุตสาหกรรม ครั้งที่ 3/2564 โดยที่ประชุมได้รายงานสถานะการเงินของกองทุนสวัสดิการฯ และรายงานสถานะการเงินของคณะอนุกรรมการบริหารจัดการร้านสวัสดิการ สปอ. ให้ที่ประชุมทราบ และขออนุมัติการจ่ายเงินเพื่อซื้อของที่ระลึกมอบให้แก่สมาชิกผู้ออกจากราชการเพราะเกษียณอายุราชการและมาตรการเยียวยาช่วยเหลือผู้ประกอบการร้านค้าสวัสดิการ สปอ. โดยมีนางวรวรรณ ชิตอรุณ รองปลัดกระทรวงอุตสาหกรรม นายเดชา จาตุธนานันท์ ผู้ตรวจราชการกระทรวงอุตสาหกรรม และผู้บริหารกระทรวงอุตสาหกรรม ร่วมประชุม ณ ห้องประชุม อก.1 ชั้น 2 อาคาร สำนักงานปลัดกระทรวงอุตสาหกรรม และผ่านระบบ Web Conference (ZOOM)
ทั้งนี้ การประชุมดังกล่าวเป็นไปตามข้อกำหนดออกตามความในมาตรา 9 แห่งพระราชกำหนดการบริหารราชการในสถานการณ์ฉุกเฉิน พ.ศ.2548 ฉบับที่ 32 ลงวันที่ 28 สิงหาคม พ.ศ. 2564
วันอังคารที่ 21 มิถุนายน 2565
ครม.เห็นชอบแผนอัตรากำลัง รพ.กัลยาณิวัฒนาการุณย์ จ.นราธิวาส เพิ่ม 467 อัตรา ขยายจาก 30 เตียง เป็น 200 เตียง ภายในปี 2569
ครม.เห็นชอบแผนอัตรากำลัง รพ.กัลยาณิวัฒนาการุณย์ จ.นราธิวาส เพิ่ม 467 อัตรา ขยายจาก 30 เตียง เป็น 200 เตียง ภายในปี 2569
นางสาวรัชดา ธนาดิเรก รองโฆษกประจำสำนักนายกรัฐมนตรี เปิดเผยหลังการประชุมคณะรัฐมนตรี (ครม.) เมื่อวันที่ 21 มิถุนายน 2565 ว่า ครม.เห็นชอบแผนอัตรากำลังโรงพยาบาลกัลยาณิวัฒนาการุณย์ คณะแพทย์ศาสตร์ มหาวิทยาลัยนราธิวาสราชนครินทร์ (มนร.) ประจำปีงบประมาณ พ.ศ. 2566-2569 จำนวน 467 อัตรา งบประมาณรวมทั้งสิ้น 152.78 ล้านบาท ตามที่กระทรวงการอุดมศึกษา วิทยาศาสตร์วิจัย และนวัตกรรมเสนอ เพื่อเพิ่มอัตรากำลังของโรงพยาบาลกัลยาณิวัฒนาการุณย์ ให้สามารถรองรับการบริการด้านสาธารณสุขในพื้นที่ได้อย่างมีประสิทธิภาพ ซึ่งปัจจุบันมีอัตรากำลังจำนวน 62 อัตรา และมีผู้มารับบริการเฉลี่ยเดือนละ 3,000 คน
แผนอัตรากำลังโรงพยาบาลกัลยาณิวัฒนาการุณย์ ประจำปีงบประมาณ พ.ศ. 2566-2569 นี้ มีวัตถุประสงค์เพื่อ 1.พัฒนาศักยภาพการตรวจรักษาให้มีความสะดวกรวดเร็วและสามารถตรวจรักษาโดยแพทย์ผู้เชี่ยวชาญสาขาเฉพาะทาง อันจะเป็นการเพิ่มช่องทางการเข้าถึงระบบสาธารณสุขที่มีมาตรฐานสากล รองรับการบริการผู้ป่วยทุกสิทธิ์ การรักษาและผู้บาดเจ็บจากเหตุการณ์ความไม่สงบในพื้นที่จังหวัดชายแดนภาคใต้ โดยกำหนดเป้าหมายในการขยายบริการจากโรงพยาบาลทุติยภูมิ (ขนาด F3) จำนวน 30 เตียง ในปีงบประมาณ 2565 เป็นโรงพยาบาลทุติยภูมิ (ขนาด M2) จำนวน 200 เตียง ในปีงบประมาณ 2569 2.รองรับการจัดการเรียนการสอนของคณะแพทย์ศาสตร์ ตามหลักสูตรแพทยศาสตร์บัณฑิต (หลักสูตรปรับปรุง) ในปีการศึกษา 2568 ที่ให้นักศึกษาแพทย์ชั้นปีที่ 1 – ปีที่ 3 (ชั้นปรีคลินิก) ได้เรียนรู้กับผู้ป่วยจริงและรองรับการผลิตแพทย์ให้เต็มศักยภาพ โดยกำหนดเป้าหมายในการรับนักศึกษาปีการศึกษา 2568 เพิ่มเป็นจำนวน 48 คน จากเดิมที่รับนักศึกษาจำนวน 36 คน ในปีการศึกษา 2562
นางสาวรัชดากล่าวด้วยว่า คลินิกแพทย์เฉพาะทางภายใต้แผนอัตรากำลังที่จะทยอยเปิดให้บริการประชาชนตามปีงบประมาณ มีดังนี้ 1)ปี 2566 เปิดบริการคลินิกแพทย์เฉพาะทาง 7 สาขา คือ คลินิกอุบัติเหตุและฉุกเฉิน คลินิกเวชศาสตร์ฟื้นฟู คลินิกสูตินรีเวช คลินิกอายุรกรรมโรคหัวใจ คลินิกอายุรกรรมโรคไต คลินิกต่อมไร้ท่อ และคลินิกอายุรกรรม 2)ปี 2567 เปิดคลินิกจักษุ 3)ปี 2568 เปิดคลินิกโสต คอ นาสิก และคลินิกศัลยกรรม 4)ปี 2569 เปิดคลินิกพยาธิวิทยา (นิติเวช) คลินิกเวชศาสตร์ครอบครัว และคลินิกกุมารเวช
วันพฤหัสบดีที่ 1 กรกฎาคม 2564
รมว.ทส. ร่วมคณะนายกรัฐมนตรี ตรวจติดตามความพร้อมแผนการเปิดประเทศไทย ภูเก็ต แซนด์บอกซ์
รมว.ทส. ร่วมคณะนายกรัฐมนตรี ตรวจติดตามความพร้อมแผนการเปิดประเทศไทย ภูเก็ต แซนด์บอกซ์
รมว.ทส. ร่วมคณะนายกรัฐมนตรี ตรวจติดตามความพร้อมแผนการเปิดประเทศไทย ภูเก็ต แซนด์บอกซ์
วันนี้ (1 กรกฎาคม 2564) นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม (รมว.ทส.) พร้อมด้วย นายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม (ปกท.ทส.) ร่วมคณะ พลเอก ประยุทธ์ จันทร์โอชา นายกรัฐมนตรี ตรวจติดตามความพร้อมแผนการเปิดประเทศไทย สำหรับนักท่องเที่ยวโดยไม่มีการกักตัว (Phuket Sandbox) ณ จ.ภูเก็ต พร้อมนำคณะนายกรัฐมนตรี ตรวจความพร้อมของอุทยานแห่งชาติสิรินาถ เพื่อรองรับนักท่องเที่ยวตามมาตรฐาน SHA Plus ณ อุทยานแห่งชาติสิรินาถ อ.ถลาง จ.ภูเก็ต
สำหรับอุทยานแห่งชาติสิรินาถ เป็น 1 ใน 4 แหล่งท่องเที่ยวและแหล่งเรียนรู้ทางธรรมชาติ ภายใต้สังกัดกระทรวงทรัพยากรธรรมชาติและสิ่งแวดล้อม ในจังหวัดภูเก็ต ที่ได้ผ่านการรับรองตามมาตรฐาน SHA Plus ของกระทรวงสาธารณสุข และกระทรวงการท่องเที่ยวและกีฬา ในการวางมาตรการเพื่อเสริมความมั่นใจให้กับนักท่องเที่ยวที่จะเดินทางเข้ามาท่องเที่ยวใน จ.ภูเก็ต ภายใต้การเฝ้าระวังและป้องกันการแพร่ระบาดของโรคติดเชื้อไวรัสโคโรนา 2019 (โควิด-19) ตามโครงการภูเก็ตแซนด์บอกซ์ (Phuket Sandbox) ตั้งแต่วันที่ 1 กรกฎาคม นี้เป็นต้นไป
โดยในการตรวจเยี่ยมอุทยานแห่งชาติสิรินาถครั้งนี้ นายวราวุธ ศิลปอาชา ได้นำ พลเอก ประยุทธ์ จันทร์โอชา และคณะ ตรวจเยี่ยมสิ่งอำนวยความสะดวกแก่นักท่องเที่ยว และการดำเนินการตามมาตรฐาน SHA Plus ภายในอุทยานฯ อาทิ การดำเนินการด้านสถานที่ ด้านสิ่งแวดล้อม ด้านบุคลากร และด้านมาตรการป้องกันการแพร่ระบาดของโรคโควิด - 19 พร้อมทั้งได้ปลูกต้นจิกทะเล ณ บริเวณที่ทำการอุทยานฯ และปล่อยเต่าตนุกลับคืนสู่ท้องทะเล ร่วมกับคณะตรวจเยี่ยม รวมจำนวน 10 ตัว เพื่อคืนความอุดมสมบูรณ์ให้กับท้องทะเล
นายวราวุธ ยังได้กล่าวย้ำความมั่นใจถึงการเตรียมความพร้อมของแหล่งท่องเที่ยวและแหล่งเรียนรู้ในจังหวัดภูเก็ต เพื่อตอบรับการเปิดประเทศไทยรับนักท่องเที่ยว ตามโครงการภูเก็ตแซนด์บอกซ์ ว่า “เนื่องจากท่านนายกรัฐมนตรีให้ความสำคัญกับโครงการภูเก็ตแซนด์บอกซ์เป็นอย่างยิ่ง ดังนั้น กระทรวงฯ จึงตอบสนองนโยบายโดยทันที เช่นที่อุทยานแห่งชาติสิรินาถแห่งนี้ โดยปกติแล้วจะเปิดให้บริการนักท่องเที่ยววันที่ 1 สิงหาคม แต่เมื่อมีการเปิดโครงการภูเก็ตแซนด์บอกซ์ จึงได้ขอเปิดให้บริการในวันที่ 1 กรกฎาคม ด้วยเช่นกัน รวมถึงอุทยานฯ อีกหลายแห่งในภูเก็ต เพราะการจะให้นักท่องเที่ยวมาพักอาศัยที่ภูเก็ตได้ถึง 14 วันนั้น แหล่งท่องเที่ยวมีความสำคัญเป็นอย่างมาก การให้เขาได้รับประสบการณ์ที่ดี และกลับมาเที่ยวอีก จะทำให้เศรษฐกิจในภูเก็ตกระเตื้องขึ้นได้ และขอให้พี่น้องประชาชนมั่นใจได้ว่า กระทรวงฯ ได้ยึดถือมาตรการการป้องกันโรคโควิด - 19 เป็นแนวทางปฏิบัติอย่างเคร่งครัด”
วันพฤหัสบดีที่ 21 เมษายน 2565
ดีอีเอส ร่วมเวที “การศึกษาเรื่องการเยียวยาจิตใจ”
ดีอีเอส ร่วมเวที “การศึกษาเรื่องการเยียวยาจิตใจ”
เมื่อวันที่ 21 เมษายน 2565 พ.ต.อ.อัครพล บุณโยปัษฎัมภ์ ผู้ช่วยปลัดกระทรวงดิจิทัลเพื่อเศรษฐกิจและสังคม เข้าร่วมการประชุมเชิงปฏิบัติการสำหรับการศึกษาเรื่องเยียวยาจิตใจ (Healing Workshop) จัดโดยมูลนิธิเยาวชนสัมพันธ์นานาชาติ (IYF) มีวัตถุประสงค์เพื่อให้บุคลากรในหน่วยงานในประเทศไทย มีพื้นที่ในการแลกเปลี่ยนระหว่างกันในเรื่อง “การศึกษาเรื่องการเยียวยาจิตใจ” บรรยายโดย ดร.(กิตติศักดิ์) ฮีจิน พาร์ค ผู้เชี่ยวชาญด้าน Mind Education จากสาธารณรัฐเกาหลีใต้ ซึ่งกระทรวงดิจิทัลฯ ได้มอบหมายให้ผู้แทนข้าราชการ พนักงานราชการและลูกจ้างเหมาเอกชน จำนวน 4 ท่าน เข้าร่วมกิจกรรม ณ โรงแรมสวิสโฮเต็ล กรุงเทพฯ รัชดา ในโอกาสเดียวกันนี้ ได้ร่วมกับผู้เชี่ยวชาญจากสาธารณรัฐเกาหลีใต้ ในเสนอแนวคิด มุมมอง และพัฒนาโครงการจิตใจที่ส่งผลต่อบุคลากรในองค์กรภาครัฐและภาคเอกชน รวมทั้งกิจกรรมวิเคราะห์และแยกแยะความคิดที่อยู่ในจิตใจของเหยื่อหรือผู้เสียหาย รวมถึงกลุ่มบุคคลเปราะบางหรือเยาวชนที่น่าจะมีโอกาสถูกชักจูงไปในทางที่ไม่ถูกต้อง พร้อมแนะนำวิธีการออกจากอาการซึมเศร้า อาการติดปัญหาด้านยาเสพติด ปัญหาการเรียน รวมถึงปัญหาในการใช้ Social Media ในทางที่ไม่เหมาะสม เป็นต้น
***********************
วันอังคารที่ 26 เมษายน 2565
กระทรวงยุติธรรม โดยกรมคุ้มครองสิทธิและเสรีภาพ เร่งพิจารณาอนุมัติเงินเยียวยาให้แก่เหยื่ออาชญากรรมและแพะในคดีอาญา
กระทรวงยุติธรรมโดยกรมคุ้มครองสิทธิและเสรีภาพ เร่งพิจารณาอนุมัติเงินเยียวยาให้แก่เหยื่ออาชญากรรมและแพะในคดีอาญา
ในวันอังคารที่ ๒๖ เมษายน ๒๕๖๕ เวลา ๐๙.๐๐ น. นายวัลลภ นาคบัว รองปลัดกระทรวงยุติธรรม เป็นประธานการประชุมคณะกรรมการพิจารณาค่าตอบแทนผู้เสียหาย และค่าทดแทนและค่าใช้จ่ายแก่จำเลยในคดีอาญา ครั้งที่ ๔/๒๕๖๕ โดยมีนายเกิดโชค เกษมวงศ์จิตร รองอธิบดีกรมคุ้มครองสิทธิและเสรีภาพ ผู้แทนจากหน่วยงานต่างๆ ที่เกี่ยวข้อง อาทิ สำนักงานตำรวจแห่งชาติ สภาทนายความ สถาบันนิติวิทยาศาสตร์ สำนักงานคณะกรรมการกำกับและส่งเสริมการประกอบธุรกิจประกันภัย รวมถึงผู้ทรงคุณวุฒิด้านการคุ้มครองสิทธิและเสรีภาพ เข้าร่วมประชุม พร้อมด้วยนางสาวจิฬาภรณ์ ตามชู กฤษณสุวรรณ ผู้อำนวยการสำนักงานช่วยเหลือทางการเงินแก่ผู้เสียหายและจำเลยในคดีอาญา เป็นเลขานุการ และมีกรรมการ ผู้ทรงคุณวุฒิ ผู้บริหาร ข้าราชการ เจ้าหน้าที่กรมคุ้มครองสิทธิและเสรีภาพ พร้อมผู้แทนจากสำนักงานยุติธรรมจังหวัด ๑๗ จังหวัด เข้าร่วม ณ ห้องประชุมกระทรวงยุติธรรม ๕-๐๑ ชั้น ๕ อาคารกระทรวงยุติธรรม และผ่านระบบการประชุมทางไกล (Video Conference)
สำหรับการประชุมในครั้งนี้ คณะกรรมการฯ ได้ร่วมพิจารณาคำขอกรณีผู้เสียหายอุทธรณ์และกรณีจำเลย รวมจำนวนทั้งสิ้น ๓๐ ราย ซึ่งที่ประชุมอนุมัติให้ความช่วยเหลือแก่ผู้เสียหายและจำเลยรวม ๑๐ ราย เป็นเงินทั้งสิ้น ๒๑๕,๗๕๕ บาท นอกจากนี้คณะกรรมการฯ ได้ร่วมพิจารณาทบทวนแนวทางการพิจารณาจ่ายค่าทดแทนและค่าใช้จ่ายแก่จำเลยในคดีอาญาให้เกิดความชัดเจน รวมถึงฝ่ายเลขานุการได้รายงานสรุปผลการเข้าร่วมประชุมรับฟังความคิดเห็นต่อการวิจัย เรื่อง แรงงานข้ามชาติเข้าไม่ถึงสิทธิผู้เสียหายกับการช่วยเหลือเยียวยาจากรัฐ และสถิติผลการดำเนินงานในมิติต่างๆ ให้ที่ประชุมทราบด้วย
วันพุธที่ 23 มีนาคม 2565
นายอธิรัฐ รัตนเศรษฐ รัฐมนตรีช่วยว่าการกระทรวงคมนาคม ติดตามความคืบหน้าพัฒนา “ท่าเรือสาทร” ยกระดับการให้บริการท่าเรือโดยสารสาธารณะในแม่น้ำเจ้าพระยา
...
วันพุธที่ 23 มีนาคม 2565 เวลา 10.00 น. นายอธิรัฐ รัตนเศรษฐ รัฐมนตรีช่วยว่าการกระทรวงคมนาคม ลงพื้นที่ตรวจความคืบหน้าโครงการก่อสร้างท่าเทียบเรือโดยสาร“ ท่าเรือสาทร” ซึ่งเป็นนโยบายที่สำคัญของรัฐบาลในการพัฒนาการขนส่งทางน้ำ โดยมีนายสมพงษ์ จิรศิริเลิศ รองอธิบดีกรมเจ้าท่าและคณะร่วมให้การต้อนรับ ซึ่งท่าเรือสาทรให้บริการทั้งท่าเรือโดยสาร ท่าเรือข้ามฟากและท่าเรือท่องเที่ยว มีผู้ใช้บริการเฉลี่ย 15,236 คน/วัน พื้นที่ 1,088 ตร.ม. รองรับเที่ยวเรือ 281 เที่ยว/วัน ส่งผลให้ท่าเรือเดิมที่มีขนาดเล็กมีความแออัด กรมเจ้าท่าจึงได้ดำเนินการขยายพื้นที่
• ท่าเทียบเรือและพื้นที่โดยรอบ พื้นที่ประมาณ 1,364 ตารางเมตร
• โป๊ะขนาด 6x12 เมตร พร้อมสะพานปรับระดับ จำนวน 4 โป๊ะ
• โป๊ะขนาด 9 x17 เมตร พร้อมสะพานปรับระดับ จำนวน 1 โป๊ะ
ขณะนี้ดำเนินการก่อสร้างเสร็จเรียบร้อยแล้ว พร้อมเปิดบริการภายในเดือนเมษายนนี้ ทั้งนี้ เมื่อปรับปรุงแล้วเสร็จสามารถรองรับผู้ใช้บริการเพิ่มขึ้นเฉลี่ย 20,000 คน/วัน เป็นการยกระดับมาตรฐานการให้บริการ ให้มีความสะดวก รวดเร็วและปลอดภัย สามารถเชื่อมโยงกับระบบขนส่งรูปแบบอื่นได้อย่างไร้รอยต่อ และยังช่วยลดปัญหาการคับคั่งของการจราจรทางบก
วันพฤหัสบดีที่ 11 สิงหาคม 2565
สธ. ร่วมกับ สำนักงานทรัพย์สินพระมหากษัตริย์ และภาคีเครือข่าย จัดหน่วยแพทย์พระราชทาน ดูแลประชาชนในพื้นที่ จ.อุทัยธานี
กระทรวงสาธารณสุข ร่วมกับ สำนักงานทรัพย์สินพระมหากษัตริย์ คณะแพทย์ศาสตร์โรงพยาบาลรามาธิบดี จักษุแพทย์จิตอาสา จิตอาสานักเรียนทุนพระราชทาน ม.ท.ศ. และหน่วยงานภาคีทั้งภาครัฐและภาคเอกชน ออกหน่วยพระราชทาน ผ่าตัดต้อกระจก และหน่วยทันตกรรมเคลื่อนที่
กระทรวงสาธารณสุข ร่วมกับ สำนักงานทรัพย์สินพระมหากษัตริย์ คณะแพทย์ศาสตร์โรงพยาบาลรามาธิบดี จักษุแพทย์จิตอาสา จิตอาสานักเรียนทุนพระราชทาน ม.ท.ศ. และหน่วยงานภาคีทั้งภาครัฐและภาคเอกชนออกหน่วยพระราชทาน ผ่าตัดต้อกระจก และหน่วยทันตกรรมเคลื่อนที่ เพื่อเฉลิมพระเกียรติพระบาทสมเด็จพระเจ้าอยู่หัวทรงเจริญพระชนมพรรษา 70 พรรษา วันที่ 28 กรกฎาคม 2565 และเนื่องในโอกาสวันเฉลิมพระชนมพรรษาสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ทรงเจริญพระชนมพรรษา 90 พรรษา วันที่ 12 สิงหาคม 2565
วันนี้ (11 สิงหาคม 2565) ที่ โรงพยาบาลอุทัยธานี นายแพทย์เกียรติภูมิ วงศ์รจิต ปลัดกระทรวงสาธารณสุข เยี่ยมให้กำลังใจคณะแพทย์ พยาบาล จิตอาสา ที่ร่วมออกหน่วยพระราชทาน ผ่าตัดต้อกระจก และหน่วยทันตกรรมเคลื่อนที่ เพื่อเฉลิมพระเกียรติพระบาทสมเด็จพระเจ้าอยู่หัว ทรงเจริญพระชนมพรรษา 70 พรรษา วันที่ 28 กรกฎาคม 2565 และเนื่องในโอกาสวันเฉลิมพระชนมพรรษา สมเด็จพระนางเจ้าสิริกิติ์ พระบรมราชินีนาถพระบรมราชชนนีพันปีหลวง ทรงเจริญพระชนมพรรษา 90 พรรษา วันที่ 12 สิงหาคม 2565 พร้อมมอบถุงพระราชทานกับผู้ป่วยหลังผ่าตัดต้อกระจก โดยมี นายอำพน กิตติอำพน กรรมการทรัพย์สินพระมหากษัตริย์ และรองประธานกรรมการโครงการออกหน่วยพระราชทาน สำนักงานทรัพย์สินพระมหากษัตริย์ ร่วมตรวจเยี่ยม
นายแพทย์เกียรติภูมิ กล่าวว่า กระทรวงสาธารณสุข ได้ร่วมกับ สำนักงานทรัพย์สินพระมหากษัตริย์ คณะแพทย์ศาสตร์โรงพยาบาลรามาธิบดี จักษุแพทย์จิตอาสา จิตอาสานักเรียนทุนพระราชทาน ม.ท.ศ. และหน่วยงานภาคีทั้งภาครัฐและภาคเอกชน ออกหน่วยพระราชทานผ่าตัดต้อกระจก และหน่วยทันตกรรมเคลื่อนที่ ให้บริการประชาชนในพื้นที่จังหวัดอุทัยธานี เนื่องจากโรงพยาบาลอุทัยธานี มีจักษุแพทย์เพียง 2 คน ทำให้ผู้ป่วยต้องรอคอยการผ่าตัดเป็นเวลานาน อาจมีความเสี่ยงที่จะเกิดภาวะตาบอดและสายตาเลือนรางเพิ่มขึ้น การออกหน่วยครั้งนี้จะช่วยเพิ่มการเข้าถึงบริการ ลดระยะเวลารอคอยการผ่าตัด ลดภาวะตาบอดจากต้อกระจก ช่วยเพิ่มคุณภาพชีวิตการมองเห็นที่ดีแก่ผู้ป่วยได้มากขึ้น นอกจากนี้ ยังให้บริการทันตกรรมกับประชาชนทุกกลุ่มวัย อาทิ อุดฟัน ขูดหินปูน ถอนฟัน ผ่าฟันคุด รวมทั้งให้ความรู้เกี่ยวกับการดูแลสุขภาพช่องปาก เพื่อลดอัตราการเกิดโรคในช่องปากและมีสุขภาพช่องที่ดีขึ้น
โดยการออกหน่วยพระราชทานครั้งนี้ จัดขึ้นระหว่างวันที่ 10-12 สิงหาคม 2565 ณ โรงพยาบาลอุทัยธานี และศูนย์กีฬาเยาวชน เทศบาลเมืองอุทัยธานี มีเป้าหมายให้บริการผ่าตัดต้อกระจก 150 คน และทันตกรรม 120 คน โดยทีมแพทย์และเจ้าหน้าที่จาก สำนักงานทรัพย์สินพระมหากษัตริย์ คณะแพทยศาสตร์โรงพยาบาลรามาธิบดีหน่วยงานภาคีเครือข่ายและโรงพยาบาลอุทัยธานี รวม 150 คน สำหรับวันนี้จะให้บริการผ่าตัดต้อกระจก จำนวน 70 คน
************************************ 11 สิงหาคม 2565
วันพุธที่ 25 สิงหาคม 2564
นายกรัฐมนตรีมอบหมายทุกหน่วยงานร่วมกันหามาตรการจ้างงานดูแลทั้งผู้เคยทำงานแล้วและนักศึกษาจบใหม่ให้มีรายได้ พร้อมมาตรการดูแลหนี้สินครัวเรือน ที่ลูกหนี้ได้ประโยชน์จริงและไม่สร้างผลกระท
นายกรัฐมนตรีมอบหมายทุกหน่วยงานร่วมกันหามาตรการจ้างงานดูแลทั้งผู้เคยทำงานแล้วและนักศึกษาจบใหม่ให้มีรายได้ พร้อมมาตรการดูแลหนี้สินครัวเรือน ที่ลูกหนี้ได้ประโยชน์จริงและไม่สร้างผลกระทบเชิงระบบ
วันที่ 25 ส.ค. 2564 น.ส.ไตรศุลี ไตรสรณกุล รองโฆษกประจำสำนักนายกรัฐมนตรี กล่าวว่า พล.อ.ประยุทธ์ จันทร์โอชา นายกรัฐมนตรีและรมว.กลาโหม ได้รับรายงานสถานการณ์ภาวะสังคมประจำไตรมาสที่2/64 จากสำนักงานคณะกรรมการสภาพัฒนาการเศรษฐกิจและสังคมแห่งชาติ(สศช.) หรือสภาพัฒน์ ที่ระบุถึงแนวโน้มการจ้างงานเพิ่มขึ้น 2% เมื่อเทียบกับช่วงเดียวกันของปีก่อน โดยเฉพาะการจ้างงานในภาคการผลิตอุตสาหกรรมที่ดีขึ้นตามแนวโน้มการส่งออก
อย่างไรก็ตาม นายกรัฐมนตรีเห็นว่าสถานการณ์แพร่ระบาดของโรคโควิด-19 ยังทำให้แรงงานมีความเปราะบาง จึงมอบหมายให้ทุกหน่วยงานร่วมกันพิจารณามาตรการการจ้างงาน มาตรการพยุงการจ้างงาน ช่วยเหลือให้แรงงานยังมีรายได้เพราะในช่วงโควิด-19แพร่ระบาด ซึ่งอาจส่งผลกระทบอย่างน้อย 3 ปีตั้งแต่ปี 2563-65 สร้างจุดเปราะบางหลายจุด เกิดทั้งผู้ว่างงาน ผู้เสมือนว่างงานคือทำงานไม่ถึง 24 ชั่วโมงต่อสัปดาห์ ที่พบว่ามีจำนวนเพิ่มมากขึ้น รวมถึงต้องมีมาตรการรองรับสำหรับผู้ว่างงานที่ไม่เคยทำงานมาก่อนคือกลุ่มผู้จบการศึกษาใหม่ที่มีแนวโน้มต้องใช้เวลาหางานยาวนานขึ้น
“นายกรัฐมนตรีย้ำว่า ที่รัฐบาลจะดำเนินการคือการควบคุมการแพร่ระบาดให้เร็ว พยุงการจ้างงานและดูแลรายได้ของประชาชน โดยการเร่งการใช้จ่ายภาครัฐให้เกิดผลอย่างรวดเร็ว ซึ่งจะทำให้จีดีพี พื้นตัวได้เร็วขึ้น” น.ส.ไตรศุลี กล่าว
รองโฆษกประจำสำนักนายกรัฐมนตรี กล่าวว่า นายกรัฐมนตรียังได้มีข้อสั่งการให้หน่วยงานที่เกี่ยวข้องร่วมกันพิจารณามาตรการที่จะขับเคลื่อนเศรษฐกิจให้เดินหน้าได้ต่อเนื่อง โดยเฉพาะมาตรการลักษณะร่วมจ่าย หรือ co-pay การดึงเอกชนเข้ามามีส่วนร่วม ทุกมาตรการและโครงการสามารถตรวจสอบการใช้จ่ายที่โปร่งใส ปรับแผนงานให้สอดคล้องกับสถานการณ์ได้
รวมถึงพิจารณามาตรการบรรเทาภาระหนี้สิน เนื่องจากรายงานของ สศช. ระบุให้เห็นภาวะหนี้ครัวเรือนที่อยู่ในระดับสูง โดยขอให้มาตรการต่างๆ การดำเนินการอ่างระมัดระวัง เข้าถึงลูกหนี้จริง ชั่งน้ำหนักผลได้ผลเสียทั้งต่อตัวลูกหนี้เองกับผู้ประกอบการ ไม่ให้มีการออกไปใช้หนี้นอกระบบ แต่ขณะเดียวกันก็ต้องไม่ให้ผู้ประกอบการต้องขาดทุนจนเกิดผลกระทบเชิงระบบการเงินในภาพรวม
วันอาทิตย์ที่ 12 กันยายน 2564
นายกฯ ประชุมหัวหน้าส่วนราชการ จ.สมุทรปราการ เร่งระบายน้ำในพื้นที่ท่วมขัง ดูแลนิคมอุตสาหกรรม  ฝากผู้แทนท้องถิ่น และ สส. ร่วมกันทำงานดูแลประชาชน
นายกฯ ประชุมหัวหน้าส่วนราชการ จ.สมุทรปราการ เร่งระบายน้ำในพื้นที่ท่วมขัง ดูแลนิคมอุตสาหกรรม  ฝากผู้แทนท้องถิ่น และ สส. ร่วมกันทำงานดูแลประชาชน
วันนี้ (12 กันยายน 2564) เวลา 14.30 น. ณ ชั้น 3 อาคารโรงพยาบาลรามาธิบดีจักรีนฤบดินทร์ อำเภอบางพลี จังหวัดสมุทรปราการ พลเอก ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม ประชุมส่วนราชการที่เกี่ยวข้องกับการบริหารจัดการน้ำ และปัญหาสถานการณ์น้ำท่วมในพื้นที่จังหวัดสมุทรปราการ หลังจากจังหวัดสมุทรปราการเกิดฝนตกหนักติดต่อกันประกอบกับน้ำทะเลหนุนบางช่วงทำให้การระบายน้ำค่อนข้างช้า เกิดน้ำท่วมขัง 4 อำเภอในพื้นที่จังหวัดสมุทรปราการ คือ อำเภอเมือง อำเภอบางพลี อำเภอบางบ่อ และอำเภอบางเสาธง โดยหน่วยงานราชการในจังหวัดพร้อมกองทัพได้เร่งดำเนินการะบายน้ำเพื่อบรรเทาความเดือดร้อนให้กับประชาชนในพื้นที่น้ำท่วมขังแล้ว ทั้งนี้ ในปี 2564 จังหวัดสมุทรปราการได้ดำเนินการตามแผนงาน/โครงการภายใต้แผนงานบูรณาการบริหารจัดการทรัพยากรน้ำ จำนวน 7 โครงการ งบประมาณ 83.5846 ล้านบาท ดำเนินการโดย 2 หน่วยงาน ประกอบด้วย กรมชลประทาน และองค์การจัดการน้ำเสีย เกิดประโยชน์ต่อภาพรวมมีพื้นที่รับประโยชน์ จำนวน 2,500 ไร่ และประชาชนได้รับประโยชน์ 8,716 ครัวเรือน
นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า ในการประชุม นายกรัฐมนตรีเน้นย้ำให้ส่วนราชการในท้องที่ รวมถึงท้องถิ่น และ สส. ทำงานร่วมกัน เมื่อเกิดน้ำท่วมให้ลงพื้นที่แก้ไขปัญหาอย่างเร่งด่วน เตรียมแผนบริหารจัดการโดยเฉพาะในพื้นที่นิคมอุตสาหกรรม เพื่อไม่ให้เกิดเหตุการณ์น้ำท่วมสร้างความเสียหายต่อเศรษฐกิจ ในบริเวณจุดเสี่ยงที่เกิดน้ำท่วมซ้ำซาก จะต้องแก้ไขปัญหาระบายน้ำทันที หากสถานการณ์รุนแรงขึ้นจะต้องมีการประชาสัมพันธ์แจ้งเตือนให้ประชาชนรับรู้สถานการณ์อยู่ตลอดเวลา เพื่อเตรียมความพร้อมรองรับสถานการณ์และเตรียมตัวอพยพ จะต้องมีการจัดหาสถานที่พักชั่วคราวให้ประชาชนอย่างเหมาะสม โดยเฉพาะช่วงนี้ที่ประสบปัญหาการระบาดโควิด-19 ขอให้คำนึงถึงความปลอดภัยของประชาชนเป็นสำคัญที่สุด
---------------------
วันศุกร์ที่ 9 กรกฎาคม 2564
กรมเจ้าท่า ขุดลอกร่องน้ำคลองเกาะแก้วมารีน่าโลก (ร่องนอก) ส่งเสริมศักยภาพโครงสร้างพื้นฐานของประเทศไทย
...
วันที่ 7 กรกฎาคม 2564 นายวิทยา ยาม่วง อธิบดีกรมเจ้าท่า เปิดเผยผลการขุดลอกร่องน้ำคลองเกาะแก้วมารีน่าโลก(ร่องนอก) ดำเนินการโดยสำนักงานพัฒนาและบำรุงรักษาทางน้ำที่ 3 ได้ขุดลอกร่องน้ำคลองเกาะแก้วมารีน่าโลก(ร่องนอก) เพื่อแก้ปัญหาร่องน้ำตื้นเขิน เรือท่องเที่ยว เรือสปีดโบ๊ท และเรือยอร์ช ไม่สามารถเข้า-ออกได้ในช่วงที่น้ำลดต่ำสุด เพื่อส่งเสริมศักยภาพโครงสร้างพื้นฐานของประเทศไทย ตามยุทธศาสตร์ชาติ 20 ปี และตามนโยบายส่งเสริมให้จังหวัดภูเก็ตเป็นมารีน่าฮับ(Marina Hub) ของอาเซียนรับการท่องเที่ยวในโครงการภูเก็ต sandbox
สำนักพัฒนาและบำรุงรักษาทางน้ำ โดยสำนักงานพัฒนาและบำรุงรักษาทางน้ำที่ 3 เปิดหน่วยปฏิบัติงานขุดลอกร่องน้ำคลองเกาะแก้วมารีน่าโลก (ร่องนอก) ตำบลเกาะแก้ว อำเภอเมือง จังหวัดภูเก็ต ใช้เรือเจ้าท่า ข.7 และเรือเจ้าท่า 27 เป็นเครื่องจักรปฏิบัติงานขุดลอก มีนายจรัญ ดำเนินผล นายช่างขุดลอกชำนาญงาน ปฏิบัติหน้าที่หัวหน้าหน่วยฯ ขุดลอกระยะทาง 3,500 เมตร (กิโลเมตรที่ 0+000 ถึง กิโลเมตร -3+500) ความกว้างก้นร่อง 30.00 เมตร ความลึก 2.50 เมตร (จากระดับน้ำลงต่ำสุด) ปริมาณ วัสดุขุดลอก 213,816.00 ลูกบาศก์เมตร ทิ้งดินฝั่งขวาของร่องน้ำ ความยาวท่อส่งดิน 150 เมตร ผลการปฏิบัติงานตั้งแต่วันที่ 18 เมษายน 2564 - 4 กรกฎาคม 2564 ขุดได้ระยะทาง 2,322 เมตร คิดเป็น 66.34% ปริมาณเนื้อดินที่ขุดได้ 111,930 ลูกบาศก์เมตร คิดเป็น 52.35%
การขุดลอกร่องน้ำคลองเกาะแก้วมารีน่าโลกฯ ในครั้งนี้ ถือเป็นการส่งเสริมการพัฒนาโครงสร้างพื้นฐานทางน้ำที่สำคัญ เพื่อนำพาภูเก็ตก้าวสู่การเป็นศูนย์กลาง หรือ ฮับการท่องเที่ยวทางทะเล โดยเฉพาะการเป็นฮับของเรือยอร์ชจากทั่วโลก ตอบโจทย์ยุทธศาสตร์การเป็นเมืองท่องเที่ยวทางทะเล เรือท่องเที่ยว เรือยอร์ช และเรือประมงพื้นบ้านสามารถเข้าออกร่องน้ำได้ตลอดเวลา ส่งเสริมเศรษฐกิจ สร้างรายได้ให้กับชุมชนอย่างยั่งยืน
วันจันทร์ที่ 16 สิงหาคม 2564
12,000 ล้านบาท!! เต็มกรอบวงเงิน โครงการ My Hero : บุคลากรทางการแพทย์และสาธารณสุข
ธอส.เผยโครงการ My Hero : บุคลากรทางการแพทย์และสาธารณสุข เปิดลงทะเบียนอีกครั้งเมื่อเวลา 8.30 น. ของวันที่ 16 สิงหาคม 2564 พร้อมปรับเพิ่มวงเงินอีก 4,000 ล้านบาท รวมเป็น 12,000 ล้านบาท ผลปรากฏว่าลงทะเบียนแจ้งความประสงค์เข้าโครงการ “เต็ม” กรอบวงเงินแล้ว
ธนาคารอาคารสงเคราะห์ เผยโครงการ My Hero : บุคลากรทางการแพทย์และสาธารณสุข ลดอัตราดอกเบี้ยเงินกู้จากปัจจุบันเหลือเพียง 1.00% ต่อปี นาน 4 เดือน (กันยายน - ธันวาคม 2564) หรือ เงินงวดลดลงประมาณ 50% ของเงินงวดเดิม เปิดลงทะเบียนอีกครั้งเมื่อเวลา 8.30 น. ของวันที่ 16 สิงหาคม 2564 พร้อมปรับเพิ่มวงเงินอีก 4,000 ล้านบาท รวมเป็น 12,000 ล้านบาท ผลปรากฏว่า ณ เวลา 15.00 น. มีบุคลากรทางการแพทย์และสาธารณสุข ลงทะเบียนแจ้งความประสงค์เข้าโครงการ “เต็ม” กรอบวงเงินแล้ว
นายฉัตรชัย ศิริไล กรรมการผู้จัดการ ธนาคารอาคารสงเคราะห์ (ธอส.) เปิดเผยว่า หลังจากธนาคารได้เปิดให้ลูกค้าปัจจุบันของ ธอส. ที่ประกอบอาชีพแพทย์ บุคลากรทางการแพทย์และสาธารณสุขที่ปฏิบัติหน้าที่เป็นบุคลากรด่านหน้าในการดูแลรักษาผู้ป่วยติดเชื้อ COVID-19 รวมถึงการปฏิบัติหน้าที่ในศูนย์ฉีดวัคซีน ลงทะเบียนแจ้งความประสงค์เข้าร่วม “โครงการ My Hero : บุคลากรทางการแพทย์และสาธารณสุข”อีกครั้ง ซึ่งธนาคารได้เพิ่มกรอบวงเงินไปอีก 4,000 ล้านบาท รวมเป็น 12,000 ล้านบาท ปรากฏว่ามีบุคลากรทางการแพทย์และสาธารณสุขลงทะเบียนแจ้งความประสงค์ “เต็ม”กรอบวงเงินรวม 12,000 ล้านบาท เรียบร้อยแล้ว และจากนี้ธนาคารจะขอตรวจสอบคุณสมบัติผู้ลงทะเบียนเข้าโครงการโดยเร็วที่สุดต่อไป ทั้งนี้ โครงการดังกล่าวมีวัตถุประสงค์เพื่อลดอัตราดอกเบี้ยเงินกู้เหลือเหลือ 1.00% ต่อปี จากทุกอัตราดอกเบี้ยที่บุคลากรการแพทย์และสาธารณสุขใช้อยู่ในปัจจุบันเป็นระยะเวลานาน 4 เดือน (กันยายน - ธันวาคม 2564) หรือ เงินงวดลดลงประมาณ 50% ของเงินงวดเดิม
สำหรับ “โครงการ My Hero : บุคลากรทางการแพทย์และสาธารณสุข” ธอส. ได้จัดทำขึ้นเพื่อส่งกำลังใจในการปฏิบัติหน้าที่ให้กับลูกค้าปัจจุบันของ ธอส. ที่ประกอบอาชีพแพทย์ บุคลากรทางการแพทย์และสาธารณสุข ที่ปฏิบัติหน้าที่เป็นบุคลากรด่านหน้าในการดูแลรักษาผู้ป่วยติดเชื้อ COVID-19 รวมถึงการปฏิบัติหน้าที่ในศูนย์ฉีดวัคซีนที่มีสถานะบัญชีปกติ โดยช่วยลดภาระค่าใช้จ่ายในด้านที่อยู่อาศัย ลดอัตราดอกเบี้ยเงินกู้เหลือ 1.00% ต่อปี นาน 4 เดือน ซึ่งเงินงวดใหม่ที่ลูกค้าชำระเข้ามาจะตัดชำระทั้งเงินต้นและตัดชำระดอกเบี้ย หรือหากชำระเกินกว่าเงินงวดใหม่ที่ธนาคารกำหนด ส่วนที่เกินธนาคารจะนำไปตัดเงินต้นให้กับลูกค้า และเมื่อครบกำหนดระยะเวลา 4 เดือน ลูกค้าจะกลับไปใช้อัตราดอกเบี้ยเงินกู้ตามโครงการเดิมที่เคยเลือกใช้ก่อนเข้าร่วมโครงการโดยไม่ถือว่ามีดอกเบี้ยค้างชำระ สอบถามรายละเอียดเพิ่มเติมหรือติดตามข้อมูลข่าวสารของธนาคารได้ที่ศูนย์ลูกค้าสัมพันธ์ (Call Center)โทร 0-2645-9000 หรือ www.ghbank.co.th, Facebook Fanpage ธนาคารอาคารสงเคราะห์ และ Application : GHB ALL
วันพฤหัสบดีที่ 21 เมษายน 2565
กรมทางหลวง สรุปรายงานข้อมูลอุบัติเหตุบนทางหลวงทั่วประเทศประจำเดือนมีนาคม 2565
พบอุบัติเหตุลดลง 42% สาเหตุหลักขับเร็วเกินกฎหมายกำหนด
กรมทางหลวง (ทล.) กระทรวงคมนาคม โดยสำนักอำนวยความปลอดภัย ได้สรุปรายงานข้อมูลอุบัติเหตุบนทางหลวงทั่วประเทศประจำเดือนมีนาคม 2565 จากการรายงานอุบัติเหตุทางระบบ HAIMS พบว่า อุบัติเหตุเกิดขึ้นบนทางหลวงในความรับผิดชอบของ ทล. จำนวน 997 ครั้ง ทำให้มีผู้เสียชีวิต 145 คน ได้รับบาดเจ็บทั้งสิ้น 684 คน จำนวน รถที่เกิดอุบัติเหตุ 1,494 คัน เป็นเหตุให้ทรัพย์สินของกรมทางหลวงเสียหายประมาณ 12 ล้านบาท เมื่อเปรียบเทียบสถิติอุบัติเหตุประจำเดือนมีนาคม 2564 จำนวนอุบัติเหตุลดลงจากปีที่ผ่านมา 42% ผู้เสียชีวิตลดลง 43% บาดเจ็บลดลง 45% จำนวนรถที่เกิดอุบัติเหตุลดลง 43% ซึ่งสาเหตุหลักการเกิดอุบัติเหตุมาจากผู้ขับขี่ขับรถด้วยความเร็วสูงกว่ากฎหมายกำหนด 79% (792 ครั้ง) รองลงมาได้แก่ หลับใน 6% (64 ครั้ง) การตัดหน้าระยะกระชั้นชิด 6% (57 ครั้ง) และอุปกรณ์รถบกพร่อง 5% (48 ครั้ง)
สำหรับอุบัติเหตุส่วนใหญ่เกิดบริเวณทางตรง 69% (692 ครั้ง) ทางโค้ง 12% (119 ครั้ง) และทางแยกระดับเดียวกัน 7% (67 ครั้ง) ยานพาหนะที่เกิดอุบัติเหตุส่วนใหญ่ ได้แก่ รถปิคอัพบรรทุก 4 ล้อ 40% (594 คัน) รถยนต์นั่ง 25% (374 คัน) และรถบรรทุกมากกว่า 10 ล้อ (รถพ่วง) 11% (162 คัน) ซึ่งหากจำแนกตามภาคของการเกิดอุบัติเหตุพบว่าเส้นทางในภาคเหนือเกิดอุบัติเหตุสูงสุด 23% ภาคตะวันออกเฉียงเหนือ 19% และภาคตะวันออก 15% นอกจากนี้ ทางหลวงที่เกิดอุบัติเหตุสูงสุด คือ ทางหลวงหมายเลข 7 ตอน หนองข้างคอก - ตะเคียนเตี้ย จ.ชลบุรี จำนวน 39 ครั้ง
ทั้งนี้ ทล. ได้มีมาตรการแก้ไขที่ได้ดำเนินการร่วมกับตำรวจทางหลวงในการบังคับใช้กฎหมายอย่างต่อเนื่อง โดยเฉพาะการตรวจจับความเร็วยานพาหนะที่วิ่งบนทางหลวงพร้อมทั้งให้แขวงทางหลวงดำเนินการตรวจสอบความปลอดภัยถนน ซึ่งเป็นมาตรการที่สำคัญในการลดและป้องกันอุบัติเหตุที่อาจเกิดขึ้น กรมทางหลวงขอความร่วมมือผู้ใช้ทางโปรดขับขี่ด้วยความระมัดระวัง เพื่อความปลอดภัยของท่านและผู้ร่วมทางรวมถึงป้องกันและลดอุบัติเหตุให้ได้ประสิทธิผลอีกด้วย
หากประชาชนผู้ใช้ทางต้องการแจ้งอุบัติเหตุหรือสอบถามข้อมูลการเดินทางเพิ่มเติมสามารถติดต่อได้ที่สายด่วน ทล. 1586 (โทรฟรีทุกเครือข่ายตลอด 24 ชั่วโมง) สายด่วนมอเตอร์เวย์ 1586 กด 7 และตำรวจทางหลวง 1193 ตลอด 24 ชั่วโมง
วันอังคารที่ 5 เมษายน 2565
คืบหน้า! “ศุลกากร” เร่งปราบปรามเครือข่ายลักลอบขนยาเสพติด มูลค่ากว่า 500 ลบ.
.....
อีกหนึ่งนโยบายที่รัฐบาลดำเนินการอย่างจริงจังมาโดยตลอด นั่นคือการแก้ปัญหายาเสพติด โดยเฉพาะการป้องกันและปราบปรามเครือข่ายลักลอบนำเข้าและส่งออกยาเสพติดนอกราชอาณาจักร ล่าสุด กรมศุลกากรตรวจค้นหีบห่อและยานพาหนะต้องสงสัยที่เข้ามาในเขตท่าเรือกรุงเทพฯ พบยาเสพติดรวมมูลค่ากว่า 500 ล้านบาท
.
จากการตรวจสอบพบว่าเป็นยาเสพติดประเภทที่ 1 ไอซ์ 40,510 กรัม และเฮโรอีน 74,700 กรัม จึงเร่งอายัดและแจ้งหน่วยงานที่เกี่ยวข้องต่อไป โดยผู้กระทำผิดมีโทษตาม พ.ร.บ.ศุลกากร พ.ศ. 2560 และประมวลกฎหมายยาเสพติด พ.ศ. 2564
#ไทยคู่ฟ้า#ร่วมต้านโควิด19
-------------------
วันพุธที่ 30 มิถุนายน 2564
“สุชาติ” แจงปล่อยกู้กลุ่มรับงานไปทำที่บ้าน ปีงบ 64 แล้วกว่า 5.8 ล้านบาท
รัฐมนตรีว่าการกระทรวงแรงงาน เผย ปีงบ 64 กองทุนเพื่อผู้รับงานไปทำที่บ้าน ปล่อยกู้อัตราดอกเบี้ย 0% นาน 12 งวด รวม 5,810,000 บาท ย้ำยังมีวงเงินให้กู้และเวลายื่นคำขออีก 2 เดือน
นายสุชาติ ชมกลิ่น รัฐมนตรีว่าการกระทรวงแรงงาน เปิดเผยว่า ในปีงบประมาณ พ.ศ. 2564 กระทรวงแรงงานได้อนุมัติวงเงินกู้ยืม จำนวน 7,000,000 บาท เพื่อเป็นทุนหมุนเวียนสำหรับแรงงานนอกระบบที่เป็นผู้รับงาน/กลุ่มผู้รับงานไปทำที่บ้าน ให้สามารถเข้าถึงแหล่งเงินทุนถูกกฎหมาย และมีอัตราดอกเบี้ยต่ำ แต่ด้วยสถานการณ์การแพร่ระบาดของโรคโควิด-19 ที่ดำเนินมาอย่างต่อเนื่องกระทบโดยตรงทั้งต่อรายได้ และวิถีความเป็นอยู่ในชีวิตประจำวัน ซึ่งรวมถึงการดำเนินการของผู้รับงานไปทำที่บ้าน จึงพิจารณาลดอัตราดอกเบี้ยเงินกู้หรือค่าธรรมเนียมการใช้วงเงินของกองทุนเพื่อผู้รับงานไปทำที่บ้าน อยู่ในอัตราร้อยละ 0 ต่อปี ในงวดที่ 1 -12 ภายใต้กรอบวงเงิน 7,000,000 บาท เพื่อบรรเทาความเดือดร้อนของแรงงานนอกระบบผู้กู้ยืมเงินกองทุนฯ ซึ่งจากผลการดำเนินการตั้งแต่วันที่ 1 ตุลาคม 2563 - 30 มิถุนายน 2564 ปล่อยกู้แล้วทั้งสิ้น จำนวน 34 ราย/กลุ่ม เป็นเงิน 5,810,000 บาท และยังมีวงเงินคงเหลือสำหรับผู้รับงานไปทำที่บ้านที่ต้องการกู้ยืมเงินกองทุนฯ อีก 1,190,000 บาท ระยะเวลายื่นคำขอกู้ฯ ถึงวันที่ 31 สิงหาคม 2564
“นายกรัฐมนตรี พล.อ. ประยุทธ์ จันทร์โอชา และรองนายกรัฐมนตรี พล.อ. ประวิตร วงษ์สุวรรณ ซึ่งกำกับดูแลกระทรวงแรงงาน กำชับให้กระทรวงแรงงานดูแลแรงงานนอกระบบที่ได้รับผลกระทบจากคำสั่ง และมาตรการคุมการแพร่ระบาดโรคโควิด – 19 ให้ได้รับการเยียวยาอย่างทั่วถึง เข้าถึงโอกาสและได้รับความเสมอภาคทางสังคม รวมทั้งส่งเสริมอาชีพ และการมีงานทำ ให้มีคุณภาพชีวิตที่ดีต่อไป” รัฐมนตรีว่าการกระทรวงแรงงานกล่าว
ด้านนายไพโรจน์ โชติกเสถียร อธิบดีกรมการจัดหางาน กล่าวว่า ขอให้ผู้ที่สนใจกู้ยืมเงินกองทุนฯ ตรวจสอบคุณสมบัติและยื่นคำขอกู้เงินได้ที่สำนักงานจัดหางานกรุงเทพมหานครพื้นที่ 1-10 สำนักงานจัดหางานจังหวัด ในท้องที่ที่ผู้รับงานไปทำที่บ้านได้จดทะเบียนไว้กับกรมการจัดหางาน ภายใน 31 สิงหาคม 2564 และทำสัญญากู้ยืมให้แล้วเสร็จภายในวันที่ 30 กันยายน 2564 หรือสอบถามรายละเอียดเพิ่มเติมที่ สายด่วนกระทรวงแรงงาน โทร.1506 กด 2 กรมการจัดหางาน หรือสายด่วนกรมการจัดหางาน โทร.1694
“สำหรับคุณสมบัติผู้กู้จะต้องเป็นผู้รับงานไปทำที่บ้านที่จดทะเบียนไว้กับกรมการจัดหางาน มีผลการดำเนินการและมีรายได้จากการรับงานไปทำที่บ้าน หรือมีหลักฐานการรับงานไปทำที่บ้านจากผู้จ้างงาน ซึ่งมีทั้งประเภทบุคคลและกลุ่มบุคคล โดยประเภทบุคคลต้องมีทรัพย์สินหรือเงินทุนไม่น้อยกว่า 5,000 บาท ส่วนประเภทกลุ่มบุคคลจะต้องมีผู้นำกลุ่มและสมาชิกกลุ่มกู้ร่วมกันไม่น้อยกว่า 5 คน มีทรัพย์สินหรือเงินทุนในการดำเนินกิจกรรมของกลุ่มรวมกันไม่น้อยกว่า 10,000 บาท รายบุคคลกู้ได้ไม่เกิน 50,000 บาท ระยะเวลาชำระคืนภายใน 2 ปี และรายกลุ่มบุคคลไม่เกิน 300,000 บาท ระยะเวลาชำระคืนภายใน 5 ปี โดยตั้งแต่ปี 2548 – ปัจจุบัน มีผู้รับงานไปทำที่บ้านที่จดทะเบียนกับกรมการจัดหางาน จำนวน 1,045 ราย/กลุ่ม สมาชิกจำนวน 6,023 คน และมีผู้กู้เงินจากกองทุนฯแล้ว จำนวน 519 ราย/กลุ่ม (29 ราย/490 กลุ่ม) เป็นเงิน 53,676,000 บาท” อธิบดีกรมการจัดหางาน กล่าว
วันศุกร์ที่ 22 เมษายน 2565
ครม. เคาะวงเงินกว่า 159 ล้าน ช่วยเหลือเกษตรกรยาสูบ – ผู้บ่มอิสระ ฤดูผลิต 62/63 มอบ ธ.ก.ส. โอนเงินเข้าบัญชีภายใน 150 วัน
.....
ที่ประชุม ครม. (19 เม.ย. 65) อนุมัติงบกลาง 159.69 ล้านบาท เป็นค่าใช้จ่ายในโครงการให้ความช่วยเหลือเกษตรกรผู้เพาะปลูกต้นยาสูบและผู้บ่มอิสระที่ได้รับผลกระทบจากการลดปริมาณการรับซื้อใบยาสูบของการยาสูบแห่งประเทศไทย (ยสท.) ฤดูกาลผลิต 2562/63 ที่ขึ้นทะเบียนไว้กับ ยสท. และกรมสรรพสามิต รวม 14,292 ราย
.
ครอบคลุม 3 ประเภทใบยา ดังนี้ 1.ใบยาเวอร์ยิเนีย 2.ใบยาเบอร์เลย์ 3.ใบยาเตอร์กิช ซึ่งรัฐบาลให้ความช่วยเหลือในอัตราร้อยละ 70 ของรายได้ที่หายไป โดยคำนวณเงินช่วยเหลือจากปริมาณโควตาการผลิตใบยาที่ลดลงในฤดูกาลผลิต 2562/63 เปรียบเทียบกับปริมาณโควตาที่ได้รับในฤดูกาลผลิต 2560/61 คูณด้วยร้อยละ 70 ของรายได้ที่หายไป
.
เกษตรกรผู้ปลูกต้นยาสูบจะได้รับเงินช่วยเหลือตามปริมาณการรับซื้อที่ลดลงจริงในแต่ละประเภทใบยา และในพื้นที่ดังกล่าวต้องไม่ปลูกยาสูบทดแทนด้วย โดยคณะกรรมการ ฯ จะตรวจสอบ รวบรวมข้อมูลส่งให้ธนาคารเพื่อการเกษตรและสหกรณ์การเกษตร (ธ.ก.ส.) โอนเงินเข้าบัญชีเงินฝาก ธ.ก.ส. ของเกษตรกรผู้ปลูกยาสูบที่ได้รับสิทธิ์ ภายใน 150 วัน
#ไทยคู่ฟ้า#ร่วมต้านโควิด19
-------------------